एचएयू के एनएसएस छात्रों के सहयोग से वाहन चालकों को किया जागरुक
हिसार | यातायातपुलिस ने रोटरी क्लब एवं एचएयू के एग्रीकल्चर काॅलेज के एनएसएस के छात्रों के सहयोग से रविवार शहर के चारों तरफ यातायात जागरूकता अभियान चलाया गया। अभियान के तहत वाहन चालकों को स्वत: यातायात नियमों की पालन करने के लिए प्रेरित किया। वाहनों के आगे पीछे रिफ्लेक्टर टेप लगाए गए।
सड़क दुर्घटनाओं में होने वाली मौतों पर अंकुश लगाने के उद्देश्य से एसपी राजेंद्र कुमार मीणा के निर्देश पर ट्रैफिक पुलिस के एसएचओ ने छात्रों के साथ अभियान चलाया। इसके तहत शहर के चारों तरफ 6 जगहों पर नाका बालसमंद रोड नहर पुल के चौराहे पर, राजगढ रोड नाका, कैमरी रोड नाका, तोशाम रोड नहर के ऊपर, बगला रोड एनएच 9 पर नाका लगाकर यातायात पुलिस एनएसएस के छात्रों द्वारा वहां पर रिफ्लेक्टर टेप लगाई गई वाहनों के चालकों को यातायात के नियमों के बारे में जागरुक किया गया। इसका उद्देश्य से आईजी की महत्वाकांक्षी योजना के तहत विभिन्न संगठनों के सहयोग से हिसारा में सालाना होने वाली सड़क दुर्घटना में मृत्यु तथा सड़क दुर्घटनाओं में होने वाले घायलों की संख्या में कमी लाना है।
hin_Deva hin_Deva hin_Deva